Diari Oficial de la Generalitat Valenciana


Sumari del DOGV 7231, del 11-03-2014 (2014/1915)

Notificació de la sentència dictada en el procediment de divorci contenciós número 938/2012.
--------------------------------------------------------------------------------------------

### Dades del document

Número de DOGV
:   7231

Data del DOGV
:   11-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1915


Organisme emissor
:   Jutjat de Primera Instància i Instrucció Número 2 de Massamagrell

Tipus de document
:   Edicte

Notificació de la sentència dictada en el procediment de divorci contenciós número 938/2012. [2014/1915]  
En este procediment de divorci contenciós número 938/2012, seguit a instàncies de José María Sanz Ferrer contra María Caridad Ramallo Calistre, s'ha dictat una sentència que té l'encapçalament i dispositiva, literalment, com seguix:  
  
«Sentència número 84/2013  
Massamagrell, 11 de juny de 2013  
Silvia Basso de Alburquerque, jutgessa titular del Jutjat de Primera Instància i Instrucció número 2 de Massamagrell i partit judicial, he vist estes actuacions de divorci seguides amb el número 938/2012, promogudes a instàncies de José María Sanz Ferrer, representat per la procuradora dels tribunals Begoña Molla Sanchis, contra María Caridad Ramallo Calistre, en rebel·lia processal, i dicte la sentència següent sobre la base dels següents:  
[?]  
Dispositiva  
Estime la demanda presentada per la procuradora Begoña Molla Sanchis, en nom i representació de José María Sanz Ferrer, contra María Caridad Ramallo Calistre, en rebel·lia processal, i declare la dissolució, per divorci, del matrimoni contret pels cònjuges litigants; ordene com a mesures inherents a esta declaració la dissolució del règim econòmic matrimonial i la revocació dels consentiments i poders que qualsevol dels cònjuges haja atorgat, i atribuïsc a José María Sanz Ferrer l'ús del domicili conjugal, siti a Massamagrell, carrer de Joan de Joanes, número 2, 1r, C, sense que pertoque ordenar una pensió compensatòria a favor de cap dels cònjuges.  
  
No faig un pronunciament exprés en costes.  
Notifiqueu esta sentència a les parts i al ministeri fiscal, i feu-los saber que no és ferma i que s'hi pot interposar un recurs d'apel·lació davant de l'Audiència Provincial de València, que cal interposar en el termini de 20 dies (art. 455 LEC), per mitjà d'un escrit que s'ha de presentar en este Jutjat, a partir de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen. 457.2 LEC).  
Una vegada siga ferma esta sentència o el seu pronunciament respecte del matrimoni (art. 774.5 LEC), comuniqueu-ho al registre civil on consta inscrit el matrimoni, d'acord amb el que disposa l'article 755 de la Llei d'Enjudiciament Civil.  
Esta és la meua sentència, de la qual cal portar una testimoniança a les actuacions corresponents, que, jutjant definitivament en primera instància, pronuncie, mane i firme.»  
  
I atés que la persona demandada, María Caridad Ramallo Calistre, es troba en parador desconegut, expedisc este edicte a fi que li valga de notificació de forma deguda.  
  
Massamagrell, 17 de desembre de 2013.- La secretària judicial: Irene Rojas Roselló.